Source: http://www.rmp.ee/uudised/kohtulahendid/kaendusleping-voib-olla-vastuolus-heade-kommetega-2018-02-01
Timestamp: 2018-06-21 14:04:27+00:00
Document Index: 54560

Matched Legal Cases: ['Riigikohus ', 'Riigikohus ', 'Kohus ', 'kohus ', 'kohus ', 'Riigikohus ']

Käendusleping võib olla vastuolus heade kommetega - RMP.ee
Esileht » Uudised » Käendusleping võib olla vastuo ...
Käendusleping võib olla vastuolus heade kommetega
Riigikohus lahendas Danske Bank AS ja laenusaaja ning käendaja vahelist vaidlust, mille ajendiks oli panga hagi ligi saja tuhande euro suuruse laenujäägi ning lisaks ka viivise väljamaksmiseks. Riigikohus selgitas (otsuse nr 2-14-21710), millal võib käendusleping olla heade kommetega vastuolus ja täpsustas krediidiandja kohustusi laenusaaja maksevõime kontrollimisel.
Kohus mõistis Tartu Milli maksupettuses õigeks 09.03.2018
Raske hooletus võib tuua vastutusotsuse 07.03.2018
Tarbijakaitseamet tuvastas krediidiandjate ja -vahendajate tegevuses rikkumisi 27.02.2018
Viru maakohus rahuldas 21. detsembri 2015. a otsusega Danske Bank AS hagi ja Tartu ringkonnakohus jättis 12. detsembril 2016 maakohtu otsuse muutmata. Kohtute hinnangul ei käitunud krediidiasutus käendajaga käenduslepingu sõlmimisel heade kommete vastaselt ja käendusleping on kehtiv. Krediidivõimekuse kontrollimise kohustus on krediidiasutusel laenulepinguid, mitte käenduslepinguid sõlmides.
Asja arutanud tsiviilkolleegiumi kolmeliikmeline koosseis andis asja lahendamiseks tsiviilkolleegiumi kogu koosseisule, kes ringkonnakohtu lahendi tühistas ja saatis selle uueks läbivaatamiseks Tartu ringkonnakohtule.
Nimelt leidis kolleegium, et käendusleping võib siiski olla heade kommetega vastuolus muu hulgas juhul, kui esineb järgmiste asjaolude kogum:
käendajaks on põhivõlgnikuga lähedastes isiklikes suhetes isik, eelkõige perekonnaliige, kes sõlmis lepingu sõltuvussuhtest või muust isiklikust põhjusest tulenevalt;
käendaja ei saa käenduslepinguga tagatavast kohustusest isiklikku kasu;
käendaja vastutuse maksimumsumma on käendaja sissetulekute suhtes (arvestades mh nende tulevikuperspektiivi) äärmiselt ebaproportsionaalne ja seetõttu võis juba lepingu sõlmimise ajal eeldada, et käendusriisiko realiseerumisel ei suuda käendaja põhivõlgniku kohustust olulises ulatuses täita;
eespool nimetatud eeldused olid võlausaldajale lepingu sõlmimisel äratuntavad.
Kohtuasja uuel arutamisel tuleb ringkonnakohtul nimetatud asjaolude ilmnemine tuvastada.
Kolleegium ei välista, et käendaja vastutuse maksimumsumma suuruse tõttu võib käendusleping olla vastuolus heade kommetega ka ainuüksi vastutuse maksimumsumma suuruse tõttu. Näiteks, kui maksimumsumma on sedavõrd ebaproportsionaalne, et tarbijal ei ole ka minimaalset elatustaset säilitades ja jooksvaid kulutusi kandes võimalik tagatava laenulepingu tähtaja (või oma eeldatava eluea) jooksul sellist rahasummat tasuda ei sissetulekust ega olemasoleva või eelduslikult omandatava vara arvelt, või kui see summa on sedavõrd suur või ebamäärane, et tähendab tarbijale sisuliselt piiramatut vastutust.
Vastutustundliku laenamise kohta selgitas kolleegium, et professionaalne krediidiandja peab täpsemalt selgitama, kas ja millist osa ebamäärase tähistusega laekumistest saab pidada laenutaotleja sissetulekuks ning millise püsiva sissetulekuga saab laenutaotleja arvestada edaspidi, eriti kui laen võetakse suures summas ja pika tähtajaga.
Autor: Merje Talvik, Riigikohtu kommunikatsiooniosakonna juhataja
Seotud märksõnad: kohtulahend, krediidiandja, laenusaaja, laenuleping, käendus, käendusleping
Korterelamus asuvasse eluruumi peab tulevikus tagama liftiühenduse 15.06.2018
Ettevõtlus- ja infotehnoloogiaminister Urve Palo allkirjastas määruse eelnõu, mille järgi peab tuleva aasta augustist olema korterelamus asuvasse eluruumi tagatud ühendus lifti abil. Nõue puudutab kõiki viie või enama korrusega kortermaju. &quo ...
Eluasemelaenu intressi mahaarvamine maksustatavast tulust ehitusprojekti olemasolul 13.06.2018
Aprilli lõpus saatis õiguskantsler maksu- ja tolliametile päringu, milles juhtis maksuhalduri tähelepanu vajadusele viia eluasemelaenu intressi maksusoodustuse rakenduspraktika kooskõlla kehtiva korraga. Oma päringule ootas õiguskantsler vastust juuni algus ...
Investeerimiskelmid on taas aktiivsed 12.06.2018
Mitu inimest on Põhja prefektuurile teatanud, et nad langesid venekeelsete investeerimiskelmide küüsi - sageli pakutakse inimestele telefoni teel aktsiaid ning lubatakse võimatut ehk garanteeritud kasumit.
Edukas tehing algab õigest orderist 12.06.2018
Kes elus esimest korda soovib osta aktsiaid, siis võib kogu protseduur esialgu üsna segane tunduda. Millist orderitüüpi kasutada? Mis vahe on turuorderil ja limiitorderil? Kaua need kehtivad? Neile ja paljudele teistele küsimustele leiame alljärgnevalt ka vastused. E ...
Ametite halduskoostöö väljus seaduse piiridest 07.06.2018
Riigikohus lahendas vaidlust küsimuses, milles leidis, et maksuhaldur kogus menetlusväliselt isikult andmeid õigusvastaselt.
21.06 Õppelaenu suurus tõuseb kahe tuhande euroni
21.06 Ohutu töökeskkonna nimel teevad tööandja ja töötaja koostööd
21.06 Eesti rõiva- ja tekstiilitööstus vajab ärimudeli muutust
21.06 Igaks tööks leidub sobiv lepingu vorm
17:03 Puhkus (2)
16:53 puhkusetasu tunnitasuga lepingulise töötajal (2)
16:19 Töötaja ütleb TL üles päevapealt tervislikel põhjustel (23)
15:29 Firmaväärtus (1)
12:30 Algbilanss (19)
12:01 Dividendid - kas pean märkima majandusaasta aruandesse? (3)
20.06 Väikeettevõtja MAA - tegevusaruanne (7)
20.06 Töövõimetusleht ja maksud (6)
2018. a RAAMATUPIDAJA kalendermärkmik - LaimiROHELINE (SUUREM! 14 x 19 cm)
256190 Foorumi postitust
22361 Artiklit
52743 Registreerunud kasutajat
33385 Pers. pakkumise tellijat